ทัจมาฮาลจำลองขนาดเท่าของจริง ที่บังคลาเทศ
สุสานทัจมาฮาลในอินเดีย หนึ่งในสิ่งมหัศจรรย์ของโลก ได้สร้างแรงจูงใจให้เกิดการสร้างแบบจำลองโครงสร้างที่สวยงามของทัจมาฮาลขึ้นทั่วไป ไม่ว่า
ที่บังกลาเทศ ชายผู้หนึ่งตัดสินใจลงทุนหลายล้านดอลล่าร์เพื่อสร้างทัจมาฮาลจำลองขนาดเท่าของจริง ซึ่งก่อให้เกิดกระแสวิพากษ์วิจารณ์มากมายแต่ก็คาดว่าจะดึงดูดนักท่องเที่ยวจำนวนมากได้เช่นกัน สุสานทัจมาฮาล สร้างขึ้นในศตวรรษที่ 17โดยกษัตริย์อินเดีย ShahJahan เพื่อแสดงถึงความรักที่พระองค์มีต่อพระชายาคนที่ 2 แต่ที่บังกลาเทศมีทัจมาฮาลจำลองแห่งปี 2009 ที่สร้างขึ้นโดยผู้สร้างภาพยนตร์ภาษาบังกลาเทศ ที่นำภาพยนตร์Bollywood ของอินเดียกลับมาทำใหม่ ทัจมาฮาลของจริงนั้นสร้างขึ้นจากหินอ่อนราชาสถานคริสตัลจากจีน พลอยสีฟ้าหรือเทอร์ควอยซ์จากธิเบตและเงินจากเคย์ลอนโดยใช้แรงงานคนล้วนๆ ในการก่อสร้างเป็นเวลาถึง 12 ปีเต็ม แต่ทัจมาฮาลจำลองที่บังกลาเทศนั้นใช้เวลาสร้างไม่ถึง 6 ปีเท่านั้น และใช้เครื่องจักรเป็นส่วนใหญ่วัสดุที่ใช้สร้างทัจมาฮาลปี 2009 คือ หินอ่อนและหินแกรนิตจากอิตาลีเพชรจากเบลเยียมและใช้ทองแดง 16 กิโลกรัมในการสร้างยอดโดม แต่ก็มีผู้วิจารณ์ว่าทัจมาฮาลของบังกลาเทศนี้ตกแต่งประดับประดาอย่างหยาบๆ ด้วยก้อนอิฐที่หาได้ในท้องถิ่นและกระเบื้องปูพื้นห้องน้ำ ครั้งหนึ่งนั้นบังกลาเทศเคยปกครองโดยกษัตริย์ Shah Jahan ผู้สร้างทัจมาฮาลของจริงแต่ปัจจุบันชาวอินเดียส่วนใหญ่ ต่างไม่พอใจต่อทัจมาฮาลจำลองของบังกลาเทศนักการฑูตอินเดียแสดงความขุ่นเคือง พร้อมเตือนว่าอาจมีการฟ้องร้องบังกลาเทศว่า ละเมิดลิขสิทธิ์สัญลักษณ์ทางประวัติศาสตร์ที่สำคัญที่สุดของอินเดีย ทางด้านคุณ Ahasanullah Moni ผู้สร้างทัจมาฮาลจำลองบอกว่าตัวเขาพร้อมที่จะต่อสู้กับอินเดียในเรื่องนี้ให้ถึงที่สุด และจะไม่ยอมรื้อถอนทัจมาฮาลที่เขาลงทุนทั้งเงินและความคิดสร้างขึ้นนี้เด็ดขาด ผู้สร้าง และผู้กำกับภาพยนตร์ผู้นี้ยังบอกด้วยว่าที่เขาลงทุนเกือบ 60 ล้านดอลล่าร์สร้างทัจมาฮาลจำลองในเมือง Sonargaon ก็เพราะมีชาวบังกลาเทศน้อยคนนักที่จะได้มีโอกาสเดินทางไปชมทัจมาฮาลของจริงที่อินเดียและแม้ทัจมาฮาลจำลองนี้จะยังไม่เปิดให้คนทั่วไปเข้าชมอย่างเป็นทางการ จนกว่าจะถึงเดือนมีนาคมแต่จนถึงเวลานี้ ก็มีนักท่องเที่ยวได้ชมความสวยงาม ของทัจมาฮาลแห่งบังกลาเทศไปแล้วร่วมแสนคนโดยจ่ายค่าเข้าชมคนละ 1 ดอลล่าร์ ชาวบังกลาเทศบางคนเช่นคุณ Abdul Hakim เชื่อว่าทัจมาฮาลจำลองนี้จะมีชื่อเสียงโด่งดังไปทั่วโลก ทั้งในอเมริกาและยุโรปและจะช่วยกระตุ้นอุตสาหกรรมการท่องเที่ยวของบังกลาเทศได้ดีทีเดียว นั่นเป็นสิ่งที่คุณ Ahasanullah Moni ผู้สร้างทัจมาฮาลจำลองหวังไว้เช่นกัน เพราะเขามีแผนจะขยายธุรกิจทัจมาฮาลจำลองนี้ให้รวมถึงโรงแรม โรงถ่ายภาพยนตร์และสวนสนุกทัจมาฮาลด้วย เรียกว่าเป็น ทัจมาฮาลแลนด์เลียนแบบดีสนีย์แลนด์ได้เลย ผู้สร้างภาพยนตร์ชาวบังกาเทศผู้นี้ บอกว่าที่ลงทุน60 ล้านดอลล่าร์นั้น เป็นเพราะความรักที่มีต่อประชาชน และประเทศปากีสถานจริงๆไม่ใช่แค่ความรักที่มีต่อภรรยาเหมือนกษัตริย์ Shah Jahan แต่อย่างใด